સામગ્રી: નાગરિકતા કાયદા પર સમર્થન પ્રસ્તાવ પસાર કરનારું ગુજરાત દેશનું પ્રથમ રાજ્ય બન્યું છે.

ભાજપના ધારાસભ્યોની બહુમતીથી આ ઠરાવ પસાર કરાયો હતો. 

અગાઉ કેરળ વિધાનસભાએ નાગરિકતા સંશોધન કાયદાના વિરોધમાં ઠરાવ પસાર કર્યો હતો.

શુક્રવારે ગુજરાત વિધાનસભાનું એક દિવસનું વિશેષ સત્ર બોલાવવામાં આવ્યું, જેની શરૂઆત વિપક્ષ કૉંગ્રેસના હોબાળા સાથે થઈ.

રાજ્યપાલના સંબોધન સાથે આ સત્રની શરૂઆત થઈ હતી, પરંતુ કૉંગ્રેસના વિરોધ વચ્ચે વિધાનસભા સત્રનું કામકાજ થોડાક સમય માટે મોકૂફ રાખવામાં આવ્યું હતું. 

ગૃહમાં હાજર બીબીસી પ્રતિનિધિ ભાર્ગવ પરીખ જણાવે છે, કૉંગ્રેસના હોબાળાના કારણે રાજ્યપાલ પોતાનું ભાષણ અધવચ્ચે છોડી ગયા હતા. 

એસ.સી.-એસ.ટી.ની અનામતની મુદ્દત ખતમ થઈ રહી છે, જેને દસ વર્ષ સુધી લંબાવવા માટેના કેન્દ્ર સરકારના પ્રસ્તાવ ગુજરાત વિધાનસભામાં અનુમોદન કરવામાં આવશે. 

એ સિવાય નાગરિકતા સંશોધન કાયદાને સમર્થન આપવા માટે ગુજરાત સરકાર ઠરાવ લાવવાની છે.

ઇમરાન ખેડાવાલા લોહીથી લખેલાં પોસ્ટર સાથે

ધારાસભ્ય ઇમરાન ખેડાવાલાએ સીએએ-એનઆરસીનો વિરોધ કરતા પોતે લોહી લખેલું પોસ્ટર રજૂ કર્યું હતું. 

ઇમરાન ખેડાવાલાએ caa NRC નો વિરોધ કરતું પોસ્ટર દર્શાવતા સ્પીકર રાજેન્દ્ર ત્રિવેદીએ કમેન્ટ કરી કે આ પાકિસ્તાનની વિધાનસભા નથી. ત્યારબાદ સ્પીકર કહ્યું કે મેં હળવાશથી આ કમેન્ટ કરી છે. હું હવે ધ્યાન રાખીશ. 

જોકે, નાયાબ મુખ્ય મંત્રી નિતિન પટેલે કહ્યું કે આ પાકિસ્તાનની વિધાનસભા નથી એમ કહીને સ્પીકરે કશું ખોટું કહ્યું જ નથી.

લોહીથી લખેલું પોસ્ટર

કૉંગ્રેસ SC અને STને વધુ દસ વર્ષ માટે અનામત આપવાના મુદ્દે સરકારના ઠરાવનું સમર્થન કરશે. 

જોકે કૉંગ્રેસનો આરોપ છે કે સરકારે પોતાની નિષ્ફળતા છુપાવવા માટે આટલું ટૂંકું સત્ર બોલાવ્યું છે.  

કૉંગ્રેસના વિધાનસભાના નેતા પરેશ ધાનાણીએ કહ્યું કે "નવા વર્ષની શરૂઆતમાં એક દિવસના ટૂંકા સત્રનું રાજ્યપાલે આહ્વાન કર્યું હતું."

તેમણે કહ્યું કે કૉંગ્રેસ આ એક દિવસના સત્રને વધારીને આર્થિક મંદી, નોટબંધી અને જી.એસ.ટી., બેરોજગારી, પેટ્રોલ-ડીઝલની વધેલી કિંમતો, ખેડૂતોને પાકવીમો અને ઋણમાફી પર ચર્ચાની માગ કરી હતી.

પરેશ ધાનાણીએ કહ્યું, કથળતી સ્વાસ્થ્ય સેવાઓ, મહિલાઓ અને બાળકોમાં કુપોષણ અને વધતાં બાળમૃત્યુ પર ચર્ચા માટે સત્ર વધારવાની માગ કરી હતી. પરંતુ તે માનવમાં આવી નહોતી. જ્યારે સત્ર શરૂ થયું ત્યારે અમે રાજ્યપાલ સામે આ માગ કરી પરંતુ તે માનવામાં ન આવી. 

પરેશ...\nઅગાઉની સામગ્રીનો સારાંશ નીચે મુજબ કરી શકાય છે:
ગુજરાત વિધાનસભાએ શુક્રવારે બોલાવવામાં આવેલા ખાસ સત્રમાં નાગરિકતા સંશોધન કાયદાને સમર્થન આપતો ઠરાવ પસાર કર્યો છે.